《夏日园居 其三》
明代·韩日缵

莫惜春归乐事稀，夏来端不让芳菲。嫩黄岸柳新添黛，浅绿庭榴已赐绯。

种得蒲葵裁作扇，采将荷芰缉为衣。高车自昔多忧畏，为向园中早息机。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。